ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број ЈН/3000/0494/2017 (429/2017), за набавку **Замена блок трафоа 4АТ и сушење уља ТЕНТ-А**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

Питање 1 : У тачки 5. се захтева да понуђач има важећу дозволу надлежног органа за обављање делатности која је предмет набавке. С обзиром на различите делатности потребне за пружање комплетних услуга из предмета набавке којима се не бави само један понуђач (делатност и шифра делатности: Друмски превоз терета 4941; Производња трансформатора 2711; поправка електричне опреме 3314 итд.) које важеће дозволе за обављање делатности се захтевају?

Одговор 1 : *Да има важећу дозволу надлежног органа за обављање делатности која је предмет јавне набавке и то : Важећу дозволу индексног броја 13 03 07\* или 13 05 02\* или 13 05 06\* за скупљање и транспорт опасног отпада на територији Републике србије издату од стране Министарства пољопривреде и заштите животне средине или министарства које је у време издавања дозволе било надлежно за послове заштите животне средине.*

Питање 2 : Под истим условом даље је наведен захтев за важећу дозволу за скупљање и транспорт опасног отпада на територији Р. Србије индексног броја 13 03 07 или 13 05 02 или 13 05 06. За који део набавке се захтева достављање овог доказа? Да ли се иста захтева и за операције замене трансформатора с обзиром да према закону исто не потпада под активности скупљања и транспорта опасног отпада?

Одговор 2 : Део одговора на ово питање је дат у одговору број 1, а одговор на други део питања је да уколико се подноси заједничка понуда, овај услов треба да испуни понуђач који се бави обрадом уља.

Питање 3 : У тачки 6. Услова пословног капацитета, услови су погрешно нумерисани бројевима 5.1. и 5.2..

Одговор 3 : Наручилац ће извшити измену конкурсне документације тако што ће ускладити нумерацију.

Питање 4 : У тендерској документацији се за неопходни пословни капацитет наводи успешна реализација три уговора чији је предмет померање и подизање трансформатора па молимо за појашњење да ли се мисли на три појединачна посла која могу бити уговорена једним уговором (писменим, усменим, или било којим видом договорене сарадње којом су установљени законски признати облигациони односи) или морају да буду три одвојена формална писмена уговора?

Одговор 4 : Потребно је да буду три одвојена уговора.

Питање 5 : С обзиром да су стандарди ИСО 9001:2008 и ИСО 14001:2005 замењени са новим издањем из 2015. године уз обавезан прелазак свих система менаџмента на нова издања уколико се желе задржати важећи сертификати, да ли се захтевају искључиво сертификати старих стандарда ИСО 9001:2008 и ИСО 14001:2005 који су на истеку или је потребно имати сертификате по новим стандардима ИСО 9001:2015 и ИСО 14001:2015 нарочито јер постоји могућност престанка важења сертификата по старим издањима стандарда пре реализације уговора по предметној набавци?

 Одговор 5 : Биће прихваћени важећи стандарди и старог и новог издања.

Питање 6 : У техничком капацитету је наведен услов поседовања хидрауличног система за подизање и превлачење трансформатора тежина до 400 тона. Која је минимална тежина за подизање коју мора да може да подигне тражени хидраулични систем?

Одговор 6 : Уколико је питање постављено за део хидрауличног система, то је за нас небитан податак. Комплетан систем треба да је предвиђен за подизање и померање трансформатора минимално 260т, без обзира на технологију подизања и померања што је делимично дефинисано и у тачки 6.2. Прихватљиво је и делимично подизање у сврху закретања точкова.

Питање 7 : Као доказ под редним бројем 5. услова кадровског капацитета захтева се копија сертификата издатог од стране произвођача хидрауличног система. У Р. Србији се према закону захтева обука за безбедан и здрав рад за руковање средствима за рад и за исто се издају уверења по закону овлашћеног лица за такву обуку. Основи предуслов за наведену обуку увек је искључиво исправно техничко руковање средствима за рад према упутствима произвођача. Како произвођачи опреме не спроводе нужно формализовану обуку за руковање опремом нити издају нужно сертификате о обуци, да ли се захтева само такав сертификат од произвођача опреме или је довољно уверење о стручној оспособљености за руковање опремом у складу са законским захтевима у Р. Србији?

Одговор 7 : Наручилац ће извршити измену конкурсне документације тако што ће прихватити и уверење о стручној оспособљености за руковање опремом у складу са Законом.

КОМИСИЈА

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_